《秋叶》
清代·张笃庆

摇落怀人万木丹，何堪青女怨凋残。碧梧院落银床静，红桕桥头玉露寒。

南浦半林随逝水，西风一夜满长安。汉宫莫听《哀蝉曲》，阵阵清霜下井栏。

作者简介：山东淄川人，字历友，号厚斋。康熙二十五年拔贡生。为施闰章所赏识。荐鸿博，力辞不就。后受学使荐为山东明经第一，赴京应试，下第。回乡隐居，闭门著书。诗以盛唐为宗，歌行尤为擅场。有《八代诗选》、《昆仑山房集》等。